Translate the text from Welsh to English.



 
 Mae'r dull yn canolbwyntio ar gyflogaeth, y blynyddoedd cynnar a grymuso, a bydd yn cael gwared ar y rhaglen Cymunedau yn Gyntaf gam wrth gam.

 Dywedodd Ysgrifennydd y Cabinet: 

  
> "Rydyn ni wedi gwrando'n astud ar filoedd o bobl sydd wedi bod yn rhan o raglen Cymunedau yn Gyntaf, neu wedi gweithio yn y rhaglen. Mae'n amlwg bod Cymunedau yn Gyntaf wedi bod yn llwyddiant o ran ei heffaith ar nifer o unigolion, ond nid yw wedi cael effaith ar lefelau tlodi yn gyffredinol yn y cymunedau hyn \- sy'n parhau i fod yn uchel yn gyson.
> 
>    "Rydyn ni fel Llywodraeth yn glir fod yn rhaid i ni gamu ymlaen i gyfnod newydd yn ein brwydr yn erbyn tlodi yng Nghymru. Byddwn yn parhau i roi cymorth i'r rheini sydd â mwyaf ei angen, ac ni fydd hynny'n dod i ben gyda'r rhaglen hon. Yn wir, ein nod yw sicrhau ein bod yn gwneud hyd y oed mwy o ymdrech i roi'r hyn sydd ei angen ar bobl i sicrhau eu bod yn cael cyfran fwy teg o gyfoeth ein gwlad. Rhaid i'r addewid am swyddi da a diogel fod wrth wraidd hyn.
> 
>    "Mae angen cael dull newydd sy'n mynd i'r afael ag achosion craidd tlodi. Byddwn yn datblygu dull trawslywodraethol ar gyfer Cymru gyfan, a fydd yn rhoi mwy o sylw i helpu pobl i gael swyddi, cynnig y dechrau gorau mewn bywyd i blant, a sicrhau bod lleisiau pobl yn cael eu clywed wrth gynllunio gwasanaethau lleol.”

  Bydd cyllid ar lefel o 70% o gyfanswm yr arian presennol yn cael ei ddarparu i raglen Cymunedau yn Gyntaf tan fis Mawrth 2018\. Bydd cronfa etifeddol o £6m y flwyddyn yn cael ei chyflwyno ym mis Ebrill 2018, a fydd yn galluogi rhai o brosiectau mwyaf effeithiol y rhaglen i barhau.

 Yn ogystal â hyn, bydd y Rhaglen Cyfleusterau Cymunedol yn cael £4m y flwyddyn yn ychwanegol o 2017/18 ymlaen, a rhoddir blaenoriaeth i ardaloedd Cymunedau yn Gyntaf, i helpu i amddiffyn asedau cymunedol gwerthfawr fel canolfannau cymunedol.

 Bydd grant newydd gwerth £12m y flwyddyn hefyd yn cael ei lansio, i helpu'r rheini sydd bellaf oddi wrth y farchnad lafur. Bydd hyn yn adeiladu ar y llwyddiannau a welwyd hyd yma yn rhaglenni Cymunedau am Waith, Esgyn a PaCE, a bydd yn bwydo i Gynllun Cyflogadwyedd ehangach Llywodraeth Cymru, a arweinir gan y Gweinidog Sgiliau.

 Dywedodd Ysgrifennydd y Cabinet: 

 
> "Drwy'r prosiectau hyn a phrosiectau parhaus eraill, byddwn yn parhau i gyfrannu cyfanswm o dros £25m y flwyddyn yn uniongyrchol i gymunedau difreintiedig. Ni ddylid edrych ar y ffigur hwn ar ei ben ei hun. Ar draws Llywodraeth Cymru, mae buddsoddiad cynyddol yn cael ei wneud mewn amrywiaeth o fentrau sy'n hanfodol i atal a lliniaru tlodi. Mae’r rhain yn cynnwys cynyddu ein buddsoddiad mewn prentisiaethau i dros £126m, a buddsoddi mwy na £93m drwy'r Grant Amddifadedd Disgyblion yn 2017\-18 i helpu i gau'r bwlch mewn cyrhaeddiad ymhlith plant difreintiedig. Yn ogystal â hynny, rydyn ni'n sefydlu tasglu ar gyfer y Cymoedd ac yn creu metros yn y Gogledd a'r De."

 Byddwn yn parhau i fuddsoddi yn rhaglenni Dechrau'n Deg a Theuluoedd yn Gyntaf \- dwy raglen sy'n rhoi cymorth ymarferol i filoedd o deuluoedd a'u plant ledled y wlad. Ac rydym eisoes wedi cyhoeddi y bydd Parthau Plant a chanolfan newydd i gefnogi'r rheini sy'n cael Profiadau Niweidiol mewn Plentyndod (ACE) yn cael eu datblygu. Bydd y cymorth ar gyfer y rhaglen Streetgames, sy'n annog pobl ifanc i gymryd rhan mewn gweithgareddau cadarnhaol, a chymorth ar gyfer y Ganolfan Cyngor ar Bopeth, yn parhau.

 Ychwanegodd Ysgrifennydd y Cabinet: 

  
> "Mae buddsoddi yn ein plant yn fuddsoddiad hirdymor. Dyma'r ffordd mwyaf cynaliadwy o adeiladu dyfodol llewyrchus. 
> 
>    "Mae’n galonogol gweld yr ymateb cadarnhaol dros ben sydd wedi bod i’r syniad o ddatblygu Parthau Plant a chanolfannau ACE, i helpu sefydliadau, cymunedau ac unigolion ledled Cymru i fynd i'r afael ag achosion o Brofiadau Niweidiol yn ystod Plentyndod, sy'n cael effaith mor ddinistriol ar fywydau plant.
> 
>    "Bydd y mentrau hyn, ynghyd â'n buddsoddiad parhaus yn y rhaglenni llwyddiannus, Dechrau'n Deg a Theuluoedd yn Gyntaf, yn sicrhau bod cymorth cynhwysol ar gael i blant wrth iddynt dyfu.
> 
>    "Mae creu cymunedau cryf yn waith i Lywodraeth Cymru gyfan. Rydyn ni wedi ymrwymo i sicrhau ffyniant i bawb, economi gref sy'n creu cyfleoedd am swyddi cynaliadwy, o ansawdd sydd ar gael i bawb.
> 
>    "Gyda'n gilydd, gallwn greu'r cymunedau cryf a diogel rydyn ni i gyd am eu gweld. A byddwn yn parhau i weithio gyda chymunedau a rhanddeiliaid wrth inni symud ymlaen.
> 
>    "Nid yw newid byth yn hawdd. Ond ni allwn anwybyddu'r heriau a wynebwn \- rhai newydd, a rhai sydd wedi bodoli ers blynyddoedd. Rhaid inni gael y dewrder i ddod o hyd i ffyrdd newydd o ymateb. Rydw i, a'm holl gydweithwyr yn y Llywodraeth, yn benderfynol o wneud hynny."







Translation:


 
The approach is focused on employment, early years and empowerment, and will involve phasing out the Communities First programme.


The Cabinet Secretary said: 



> “We have listened very carefully to thousands of people who have been involved in Communities First, either as employees or participants. While it is clear that Communities First was successful in its impact on many individuals, it has not had an impact on overall poverty levels in these communities, which remain stubbornly high.
> 
> 
> “We are clear, as a Government, that we must now transition into a new phase in our fight against poverty in Wales. Our support for those who need it most will not end with this programme. Indeed, our aim is to intensify our efforts to give people the tools they need to have a more equal share of this nation’s prosperity. At the centre of this must be the promise of good, secure work.
> 
> 
> “A new approach is needed which deals with the root causes of poverty.. We will take forward a cross\-government, all\-Wales approach focused on helping people into work, giving children the best start in life, and ensuring people’s voices are heard in the design of local services.”


Funding at 70% of current levels will be provided to the Communities First programme until March 2018\. A legacy fund of £6m a year, to enable some of the programme’s most effective projects to continue, will be introduced in April 2018\.


In addition, the Community Facilities Programme will receive an extra £4m a year from 2017/18, with priority given to Communities First areas, to help protect valuable community assets such as community centres.


A new £12m a year grant to support those who are furthest from the labour market will also be launched. This will build on the success to date of the Communities for Work, Lift and PaCE programmes and will feed into the wider Welsh Government Employability Plan led by the Minister for Skills.


The Cabinet Secretary said: 



> “In total, including these and other ongoing projects, we will continue to put over £25m annually directly into deprived communities. This figure cannot be viewed in isolation. Across the Welsh Government, there is increasing investment in a range of initiatives which are crucial to preventing and alleviating poverty.
> 
> 
> "These include increasing our investment in apprenticeships to over £126m and investing over £93million through the Pupil Deprivation Grant in 2017\-18 to help close the attainment gap of disadvantaged children. In addition we are establishing the Valleys taskforce and creating the North and South Wales metros."


Investment in Flying Start and Families First, both of which provide practical support to thousands of families and their children across the country, will continue, while the development of Children’s Zones and the establishment of a new Adverse Childhood Experiences hub have already been announced. Support for the Streetgames programme which engages young people in positive activities, and for Citizen’s Advice, will continue.


The Cabinet Secretary added: 



> “Investing in our children is an investment for the long term. It is the most sustainable means of building a more prosperous future.
> 
> 
> "I have been encouraged by the very positive response to the development of Children’s Zones and the establishment of an “ACEs Hub”, to help organisations, communities and individuals across Wales tackle Adverse Childhood Experiences, which can have such a devastating impact on children’s life chances.
> 
> 
> “These initiatives, together with our continued investment in our successful Flying Start and Families First programmes, will ensure there is comprehensive support for children as they grow up.
> 
> 
> “Building resilient communities is the work of Welsh Government as a whole. We are committed to prosperity for all, a strong economy that creates sustainable, quality employment opportunities accessible to all.
> 
> 
> “Together we can build the resilient, safe, strong communities that we all want. And we will continue to engage with communities and stakeholders as we move forward.
> 
> 
> “Change is never easy. But we cannot ignore the combination of new and deep\-rooted challenges we face. We must have the courage to find fresh ways to respond. That is what I and all of my government colleagues are determined to do.”